
Սիրելի՛ բուժաշխատողներ,
[bookmark: _GoBack]Սրտանց շնորհավորում եմ Ձեզ Բուժաշխատողի օրվա կապակցությամբ։
Ձեր մասնագիտությունը բացառիկ առաքելություն է, որը պահանջում է բարձր պատասխանատվություն, մարդասիրություն, նվիրում և անսահման համբերություն։ Ձեր գիտելիքներով, փորձով և հոգատար վերաբերմունքով պահպանում եք մարդկանց առողջությունն ու կյանքը՝ արժանանալով հասարակության խորին հարգանքին ու երախտագիտությանը։
Շնորհակալություն եմ հայտնում Ձեր բարեխիղճ և անձնվեր աշխատանքի համար։ Ձեր անխոնջ ծառայությունը, մասնագիտական պատրաստվածությունն ու մարդկային վերաբերմունքը մեծ նշանակություն ունեն մեր հասարակության համար։
Մաղթում եմ Ձեզ և Ձեր ընտանիքներին քաջառողջություն, խաղաղություն, երջանկություն և նոր մասնագիտական հաջողություններ։
Թող Ձեր պատասխանատու աշխատանքը միշտ արժևորված լինի, իսկ ձեր առաքելությունը՝ ուղեկցվի հաջողություններով և մարդկային երախտագիտությամբ։
Հարգանքներով՝ Լոռի Բերդ համայնքի ղեկավար Արայիկ Ներսիսյան

